《游潘墺魏都冶墓庵》
宋代·舒岳祥

弄日微阴驾笋舆，柴桑五子共携扶。
云门钟鼓先朝赐，丞相门庭近日殊。
绿树两行溪贯串，青峦百摺路萦纡。
惟余守冢鹰窠在，采捕令严无牧刍。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。